Cuneiform Tablet VS 26 54 (VAT 9258)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šu-lí i-ku-pí-a en-na-sú-en₆ ù i-na-ra-wa qí-bi-ma um-ma PUZUR₄.IŠTAR-ma 1 GÚ 57.5 ma-na AN.NA ku-nu-ku 41 ku-ta-ni ša qá-tim 2 ANŠE.ḪI.A ṣa-lá-mu ù ú-nu-sú-nu 4.5 GÍN KÙ.BABBAR a-na qá-tí-šu kà-ṣa-ra-am e-wa-ri a-ba-ú-a be-lu-ú-a a-tù-nu iḫ-da-ma lu ší-im AN.NA TÚG.ḪI.A ù ANŠE.ḪI.A lu ší-im 53 ku-ta-ni ša URUDU iš-tù É.GAL-lim ú-ṣa-ni-ma URUDU i-na É kà-ri-im i-ba-ší-ú lu i-na 4 me-at URUDU ša i-na sú-ḫu-pì-im i-lá-qé-ú ŠÀ.BA ší-im 2 me-at URUDU KÙ.BABBAR ku-ra-ra a-na a-bi₄-ni ú-bi-il₅ AN.NA TÚG.ḪI.A URUDU ù ANŠE a-na i-ta-aṭ-lim dí-na-ma a-dí KÙ.BABBAR e-ru-bu AN.NA TÚG.ḪI.A URUDU ù ANŠE lá tù-ša-ra KÙ.BABBAR le-ru-ub-ma AN.NA TÚG.ḪI.A URUDU ù ANŠE lu-ṣú KÙ.BABBAR iš-tí a-li-ki-im pá-ni-im-ma šé-bi₄-lá-nim